### Beslutningstema

Under dette punkt skal der træffes beslutning om anlægsbevilling og frigivelse af rådighedsbeløb til anlægsarbejde til oprensning af Mølledammen i Løgumkloster.

### Historik

Projektet

Tønder Kommune har i samarbejde med Løgumkloster Mølledamudvalg, Lokalråd og By etableret et samskabende projekt til forbedring af området [adresse]. Projektet forløber med økonomisk støtte fra Tønder Kommune, fondsmidler og rigtig mange frivillige timer fra Løgumklosters borgere. Projektet er godt i gang og det største arbejde med selve oprensning af Laust Nørgaard startede 1. august 2023. Grundet de mange yderligere undersøgelser, prøver og myndighedsansøgninger er projektet blevet forsinket. Dertil skal tilføjes udfordringen med de generelle prisstigninger, som ikke var forudsigeligt ved projektstart. Desuden er projektet støt på udfordringer med bortskaffelse af sediment, vegetation og pilerødder. En merudgift som beløber sig til ca. 0,500 mio. kr. og som Løgumkloster ikke kan få dækket af fondsmidler.

Den nye Mølledam opfylder mange funktioner for byen. Mølledammen og området omkring:

- skaber et bynært naturområde,

- skaber leve muligheder for insekter, padder, fugle og andet dyreliv,

- bruges flittigt af borgerne både små og store,

- fungerer som forbindelsessti mellem byens nordlige kvarterer og centrum, herunder også for skolebørn,

- har en betydelig plads i byens borgeres hjerter.

### Sagsfremstilling

I forbindelse med Budgetaftale 2024 afsatte Tønder Kommune yderligere 0,500 mio. kr. på Investeringsoversigt 2024 på baggrund af en konkret ansøgning fra Løgumkloster Mølledamudvalg, Lokalråd og By for at komme i mål med oprensning af Mølledammen.

Tønder Kommune har støttet projektet økonomisk således:

* Budget 2021: 0,500 mio. kr. til projektering, herunder rådgivning, prøver og undersøgelser
* Budget 2022: 0,500 mio. kr. til anlægsarbejde for oprensningen
* Budget 2023: 1,0 mio. kr. til fortsættelse af oprensning

### Økonomi

På Investeringsoversigten i 2024 er der afsat et rådighedsbeløb til projektet på 0,500 mio. kr. under Økonomiudvalget.

### Indstilling Fagchefen for Økonomi og Løn indstiller,

|  |  |
| --- | --- |
| at | der gives en anlægsbevilling til projekt Mølledammen i Løgumkloster på 0,500 mio. kr., |
| at | det i budget 2024 afsatte rådighedsbeløb til projektet på 0,500 mio. kr. frigives, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 23. maj 2024, pkt. 13:

Indstillingen anbefales.

### Beslutning

Indstillingen godkendt.